CELEX: 62013TN0507
Language: et
Date: 2013-09-23 00:00:00
Title: Kohtuasi T-507/13: 23. septembril 2013 esitatud hagi — SolarWorld jt versus komisjon

9.11.2013   
            
            
               ET
            
            
               Euroopa Liidu Teataja
            
            
               C 325/50
            
         23. septembril 2013 esitatud hagi — SolarWorld jt versus komisjon
   (Kohtuasi T-507/13)
   2013/C 325/80
   Kohtumenetluse keel: inglise
   
      Pooled
   
   
      Hagejad: SolarWorld AG (Bonn, Saksamaa); Brandoni solare SpA (Castelfidardo, Itaalia); Global Sun Ltd (Sliema, Malta); Silicio Solar, SAU (Puertollano, Hispaania); Solaria Energia y Medio Ambiente, SA (Madrid, Hispaania) (esindajad: advokaat L. Ruessmann ja solicitor J. Beck)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada komisjoni 2. augusti 2013. aasta otsus, millega kiidetakse heaks pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) importi käsitleva dumpinguvastase menetlusega; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1)
            
            
               Esimese väite kohaselt rikub vaidlustatud otsus hagejate õigust õiglasele kohtumõistmisele ja hea halduse põhimõtet, hagejate kaitseõigusi ning dumpinguvastase algmääruse (1) artikli 8 lõiget 4 ja artikli 19 lõiget 2, kuna
               
                           —
                        
                        
                           komisjon jõudis Hiina valitsuse ja Hiina masinaehituse ja varustuse kaubanduskojaga, kes esindas suurt hulka Hiina eksportivaid tootjaid, kokkuleppele, ilma et oleks nõuetekohaselt avalikustanud kõnealuse kokkuleppe põhitingimusi.
                        
                     
                           —
                        
                        
                           komisjon ei ole huvitatud pooltele andnud võimalust õigeaegselt ja tõhusalt esitada märkusi pakutud hinnakohustuse kohta, mis kiidetakse heaks vaidlustatud otsusega.
                        
                     
         
               2)
            
            
               Teise väite kohaselt on tehtud ilmne hindamisviga ja rikutud on dumpinguvastase algmääruse artikli 6 lõiget 1 ja artikli 8 lõiget 1, kuna vaidlustatud otsus kaldub meelevaldselt kõrvale komisjoni uurimistulemustest ja kehtestab minimaalsed impordihinnad tasemel, mis on ilmselgelt ebasobivad kõrvaldamaks EL tootjatele tekitatud kahju.
            
         
               3)
            
            
               Kolmanda väite kohaselt on rikutud ELTL artikli 101 lõiget 1, kuna vaidlustatud otsus tunnistab ja tugevdab horisontaalset hinnakokkulepet ning rikub seetõttu ELTL-s sätestatud konkurentsimoonutuste keeldu siseturul.
            
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, lk 51).